		


Ársaðalfundurin 16 apríl 2026 

Fundurin byrjaði kl 17.00 við hesi skrá:

1. Val av fundarstjóra
2. Frágreiðing frá nevndini um virki felagsins í farna ári
3. Framløga av grannskoðaðum ársroknskapi og fíggjarstøðu við árslok til góðkenningar
4. Val av nevndarlimum
5. Val av grannskoðara
6. Ásetan av limagjaldi
7. Innkomin uppskot
8. Ymiskt

Ad. 1: Beinta Dahl-Olsen var vald til fundarstjóra

Ad. 2: Frágreiðing frá nevndini um virki felagsins í farna ári:
Felagið er stovnað sum eitt limafelag undir danska felagnum ”Stofskifteforeningen”. Danska felagið sendir limum sínum limabløð 4 ferðir um árið. Blaðið verður sent okkum og vit senda víðari til okkara limir. Limagjaldið er 200 kr, og her fara 100 kr fyri hvønn lim beinleiðis til danska felagið.
Árið 2025 hevur verið sera friðarligt, vit hava onki annað gjørt enn havt stuttar fundir í samband við at vit hava pakkað limablaðið til limirnar. 

Í nevndini eru: Anna Dahl-Olsen, forkvinna, Armgarð Arge, næstforkvinna, Sigrið Højsted, skrivari, Annika Højsted, kassameistari og Beinta Dahl-Olsen, nevndarlimur. Nærum sama nevnd sum, tá felagið bleiv stovnað í 2006.

Limir
Felagið hevur 190 limir, sum gjalda kr. 200,00 í part árliga. 
Kostnaðurin fyri at senda eitt limablað er uml. 20 kr pr blað. Limafeløgini í MEGD fáa 25% avsláttur av porto tá limablaðið verður sent.
Limagreiðslan verður kravd við ”MínRokning” frá Elektron. Við ”MínRokning” er nemt at skráseta seg sum lim og lætt hjá felagnum at fáa tøl út úr skipanini og fáa rætt yvirlit til adressurnar, sum vit brúka tá vit senda limabløð. Somuleiðis eru vit trygg við at vit bert goyma persónupplýsingar í tann mun, við at tað er eitt sakligt og lógligt endamál við goymsluni.

Stoffskftisfelagið varð innlimað í MEGD í 2009. At vera limafelag setur ávís krøv til okkum, eitt nú at fáa ársroknskapin gjørdan og at halda aðalfund. Limafeløgini í MEGD fáa árligan stuðul, útroknaður eftir limatal.  2025 skipaði MEGD fyri landsinnsavning og fingu øll limafeløgini í Megd tí eina stóra eyka upphædd. Formaðurin í Stoffskiftisfelagnum var vald í starvsnevndina í 

Megd á aðalfundinum hjá Megd í mars 2025. Starvsnevndin í Megd hevur nevndarfund einaferð um mánaðin.
Til tiltøk hjá Stoffskiftisfelagnum kunnu vit søkja um stuðul frá tiltaksgrunninum hjá MEGD 
Tað eru 24 limafeløg í Megd. Tað verða javnan hildnir limafundir fyri øllum limafeløgum, har aktuel viðurskiftir verða viðgjørd, fyrilestrar verða hildnir ella vit práta saman um, hvussu mann best fær eitt limafelag at virka.
MEGD syrgir fyri at øll viðkomandi hoyringsskriv frá almennu umsitingini verða send út til limafeløgini og tekur okkum limafeløg, altíð við uppá ráð.

Kunningarfundur
Ongin kunningarfundur hevur verið í 2025. Allan Carlé, serlækni innan endokrinologi, og sum dagliga starvast á Aalborg Universitetssjúkrahúsi, hevur leingi havt ætlanir um at koma til Føroyar at hava kunningarfund. Allan Carlé hevur granska nógv innan stoffskiftissjúkur og kennir væl serlæknan hjá okkum, Herborg Johannesen.
Vit settu okkum fyri at til aðalfundin í 2026, skipa vit fyri einum størri tiltaki við Bente Klarlund Pedersen, fyribilsdato er sett til 12 mars 2026. 

Ad. 3: Anna Dahl-Olsen gjøgnumgekk roknskapin, sum var býttur út til fundarluttakarnar.

Ad. 4: Ongin av fundarluttakarunum ynskti at lata seg uppstilla til nevndina. Aðalfundurin gav nevndini heimild til at finna hægst tveir nýggjar nevndarlimir. Nevndin heldur fram óbroytt.

Ad. 5: Grannskoðaravirkið Menta varð afturvalt.

Ad. 6: Limagjaldið óbroytt, 200 kr um árið.

Ad. 7: Onki uppskot innkomið.

Ad. 8: Bert leyðsligt prát um stoffskifti, og um man skuldi skipa fyri limatiltak har man fekk ein góðan fyrilestrahaldari at verið við.  

Tórshavn, 16. apríl 2026
Vegna nevndina í Stoffskiftisfelagnum
Anna Dahl-Olsen, forkvinnau vit siga, at vit kenna hann frá eini vitjan áður, og hann hevur hildið nógvar fyrilestrar fyri danska felagið og hjálpt til við tilfari til m.a. “FAKTA-bløðini”, sum tey útgeva. Danska felagið metir Steen Bonnema vera tann besta fyrilestrahaldaran, tí hann greiðir frá soleiðis, at vanlig fólk skilja, og gevur sær stundir at svara øllum spurningum. Eisini hevur hann verið við í fleiri granskingum innan stoffskifti.
Vit vóna, at tit møta fjølment á fundinum.

